PRIJEDLOG

VLADA REPUBLIKE HRVATSKE, zastupana po ministru gospodarstva, poduzetništva i obrta, Darku Horvatu, temeljem Zaključka Vlade Republike Hrvatske KLASA: \_\_\_\_\_URBROJ: \_\_\_\_\_\_\_od \_\_\_\_\_\_

i

HRVATSKA UDRUGA POSLODAVACA, Radnička cesta 52, 10000 Zagreb, OIB: 80978339255 koju zastupa Davor Majetić, glavni direktor (u daljnjem tekstu: HUP)

sklopili su sljedeći

**S P O R A Z U M**

**o osnivanju Hrvatskog odbora za produktivnost i konkurentnost**

**Članak 1.**

Predmet ovog Sporazuma je osnivanje Hrvatskog odbora za produktivnost i konkurentnost (u daljnjem tekstu: HPK) radi izrade analiza razvoja i politika u području produktivnosti i konkurentnosti.

**Članak 2.**

Sporazumne strane suglasne su da Nacionalno vijeće za konkurentnost nastavlja s radom u okviru HPK-a.

**Članak 3.**

1. Poslovi HPK-a uključuju:

* utvrđivanje i izradu analiza razvoja produktivnosti i konkurentnosti Republike Hrvatske
* objektivnu ocjenu konkurentnosti i sposobnosti Republike Hrvatske za daljnji razvitak uz privlačenje investicija,
* davanje preporuka za provođenje potrebnih reformi u prioritetnim područjima,
* davanje prijedloga politika potrebnih za sustavni razvitak regulatornog okvira,

te druge poslove sukladno preporukama i drugim aktima Europske unije (Preporuka Vijeća Europske unije od 20. rujna 2016. o osnivanju nacionalnih odbora za produktivnost (2016/C 349/01).

1. Izradu analiza iz stavka 1. ovoga članka HPK po potrebi može zatražiti i od trećih strana.

**Članak 4.**

(1) HPK se sastoji od 16 članova. Od toga su 4 člana predstavnika Vlade Republike Hrvatske, 4 člana su predstavnici poslovnog i financijskog sektora, 4 člana su predstavnici sindikata i 4 člana su predstavnici akademske zajednice.

(2) Vlada Republike Hrvatske rješenjem imenuje i opoziva svoje predstavnike u HPK-u.

(3) Predstavnici poslovnog i financijskog sektora, sindikata i akademske zajednice svoje predstavnike u HPK-u predlažu HUP-u.

(4) Način i organizacija rada HPK-a uredit će se Poslovnikom.

(5) Članovi HPK-a ne primaju naknadu za svoj rad.

(6) Administrativne i tehničke poslove za rad HPK-a obavlja HUP.

**Članak 5.**

(1) HPK će ministarstvu nadležnom za gospodarstvo i HUP-u, najkasnije do 1. rujna tekuće godine, dostavljati na odobrenje plan rada zajedno s financijskim planom za narednu godinu.

(2) Ministarstvo nadležno za gospodarstvo i HUP će, u jednakim dijelovima, podmiti troškove izrade analiza, preporuka i prijedloga iz članka 3. ovoga Sporazuma nakon odobrenja plana rada i financijskog plana iz stavka 1. ovoga članka.

(3) HPK će ministarstvu nadležnom za gospodarstvo i HUP-u podnositi izvješće u o svome radu zajedno s financijskim izvješćem za proteklu godinu najkasnije do kraja siječnja naredne godine.

**Članak 6.**

HPK će analize, preporuke i prijedloge iz članka 3. ovoga Sporazuma objavljivati javno na web stranicama ministarstva nadležnog za gospodarstvo i HUP-a i najmanje jednom godišnje.

**Članak 7.**

U roku 30 dana od dana stupanja na snagu ovog Sporazuma strane se obvezuju ustrojiti HPK.

**Članak 8.**

Ovaj Sporazum sastavljen je u 4 (četiri) istovjetna primjerka, od kojih po 2 (dva) pripadaju sporazumnim stranama.

**Članak 9.**

Ovaj Sporazum stupa na snagu danom potpisa obiju strana.

KLASA: KLASA:

URBROJ: URBROJ:

Zagreb, \_\_\_\_\_\_\_\_ 2020. godine Zagreb, \_\_\_\_\_\_\_\_\_ 2020. godine

**ZA VLADU REPUBLIKE HRVATSKE ZA HRVATSKU UDRUGU**

**POSLODAVACA**

MINISTAR GOSPODARSTVA, DIREKTOR

PODUZETNIŠTVA I OBRTA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Darko Horvat Davor Majetić

**PREDSJEDNIK NACIONALNOG VIJEĆA ZA KONKURENTNOST**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivica Mudrinić